# జబర్దస్త్ (హాస్య ప్రదర్శన)

| జబర్దస్త్ |
| --- |
| శైలి | హాస్య ప్రదర్శన |
| దేశం | భారతదేశం |
| అసలు భాష | తెలుగు |
| సిరీస్‌లు | సంఖ్య |
| నిర్మాణం |
| నిర్మాణ స్థానం | హైదరాబాదు |
| నిడివి | 90 నిమిషాలు (per episode) every గురువారం- 9:30 pm to 11:00 pm IST |
| విడుదల |
| అసలు నెట్‌వర్క్ | ఈటీవి |
| చిత్ర ఫార్మాట్ | 480i |
| బాహ్య లింకులు |
| వెబ్‌సైట్ |

**జబర్‌దస్త్** ఈ టీవీలో ప్రసార మయ్యే ఒక హాస్య ప్రదర్శన (కామెడీ షో). ఇది భారతదేశంలోని తెలుగు రాష్ట్రాలలో అత్యధిక ప్రజాదరణ పొందిన కార్యక్రమం. ఈ షోను మొదట ఈటీవీలో ఫిబ్రవరి 7, 2013 న ప్రారంభించారు. న్యాయనిర్ణేతలుగా ప్రముఖ తెలుగు సినిమా నటులు నాగేంద్రబాబు, రోజా సెల్వమణిలు నిర్వహిస్తున్నారు.

## ఎపిసోడ్ భావనలు

ఈ ఎపిసోడ్ ప్రాథమికంగా మూడు వివిధ జట్ల మధ్య జరిగే పోటీ. ఆ తర్వాత యిది ఐదు టీముల మధ్య హాస్య ప్రదర్శనలు నిర్వహించే కార్యక్రమంగా మారింది. ఈ షో చివర్లో అన్ని టీములు వారి ప్రదర్శనా విధానాన్ని బట్టి పది పాయింట్లకు గానూ వారు పొందే పాయింట్ల ఆధారంగా విజేతను నిర్ణయిస్తారు. ఈ పాయింట్లు న్యాయనిర్ణేతలు నిర్దేశిస్తారు. చివర్లో న్యాయనిర్ణేతలు నిర్ణయించిన టీం నకు 10,000 రూపాయలు నగదు బహుమతిని అందజేస్తు వారు ప్రదర్శించిన స్కిట్ లో ఒక సన్నివేశం గల పోస్టరును ఈ వారం పోస్టరుగా నిర్ణయిస్తారు.

ఈ కామెడీ స్కిట్ ల చివర్లో అన్ని జట్ల నాయకులు ఒక జోకును చెప్పాలి. అందులో మంచి జోకును న్యాయనిర్ణేతలు నిర్ణయించి ఆ వర్గ నాయకునకు 10,000 రూపాయల బహుమతిని కూడా యిస్తారు.

## పాత జట్లు (7 ఫిబ్రవరి 2013 నుండి 15 ఆగస్టు 2013)

1. **వేణు వండర్స్** కు నేతృత్వం వహిస్తున్న హాస్యనటుడు "వేణు"
2. **ధనాధన్ ధనరాజ్** కు నేతృత్వం వహిస్తున్న హాస్యనటుడు ధనరాజ్
3. **చమ్మక్ చంద్ర** కు నేతృత్వం వహిస్తున్న హాస్యనటుడు "చంద్ర".
4. **రాకెట్ రాఘవ** కు నేతృత్వం వహిస్తున్న హాస్యనటుడు "రాఘవ".
5. **రోలర్ రఘు** కు నేతృత్వం వహిస్తున్న హాస్యనటుడు "రఘు"
6. **చలాకీ చంటి** కి నేతృత్వం వహిస్తున్న హాస్యనటుడు "చంటి".

## పాత జట్లు (22 ఆగస్టు 2013 నుండి 8 మే 2014 )

1. **షకలక శంకర్**  కు నేతృత్వం వహిస్తున్న హాస్యనటుడు "శంకర్" .
2. **సుడిగాలి సుధీర్**  కు నేతృత్వం వహిస్తున్న హాస్యనటుడు "సుధీర్"
3. **అదిరే అభి**  కు నేతృత్వం వహిస్తున్న హాస్యనటుడు, వ్యాఖ్యాత "అదిరే అభి"
4. **రాకెట్ రాఘవ** కు నేతృత్వం వహిస్తున్న హాస్యనటుడు "రాఘవ".
5. **రచ్చ రవి**  కు నేతృత్వం వహిస్తున్న హాస్యనటుడు "రవి"

## (9 అక్టోబరు 2014 నుండి 2016 వరకు )

1. **రాకెట్ రాఘవ**  జట్టుకు నేతృత్వం వహిస్తున్న నాయకుడు "రాఘవ"
2. **షేకింగ్ శేషు**  జట్టుకు నేతృత్వం వహిస్తున్న నాయకుడు "శేషు" .
3. **ధనాధన్ ధనరాజ్** కు నేతృత్వం వహిస్తున్న హాస్యనటుడు ధనరాజ్
4. **వేణు వండర్స్** కు నేతృత్వం వహిస్తున్న హాస్యనటుడు "వేణు"
5. **అల్లరి హరీష్**  జట్టుకు నేతృత్వం వహిస్తున్న నాయకుడు "హరీష్"

## న్యాయనిర్ణేతలు

ఈ కార్యక్రమంలో న్యాయనిర్ణేతలుగా సినీ గాయకుడు మనో (నాగూర్ బాబు), నటి రోజా సెల్వమణిలు నిర్వహిస్తున్నారు.

* రోజా
* మనో

## సాంకేతిక వర్గం

* **మేనేజరు** ఏడుకొండలు
* **నిర్మాత** శ్యాం ప్రసాద్ రెడ్డి
* **దర్శకత్వం** సంజీవ్ కుమార్
* **నిర్మాణం** మల్లెమాల ఎంటర్ ప్రైజెస్
* డైరెక్టర్ ఆఫ్ ఫోటోగ్రఫీ: పచ్చా మధు

### నటులు

* సుడిగాలి సుధీర్
* గెటప్ శ్రీను
* ఆటో రాంప్రసాద్
* అదిరే అభి
* తాగుబోతు రమేష్
* షకలక శంకర్

## వివాదాలు

* జబర్దస్త్ హాస్యప్రదర్శనల్లో వేణు వండర్స్ టీంలీడర్ వేణు ఒక లఘుహాస్యనాటిక (స్కిట్)లో శ్రామిక గౌడ మహిళాజీవనవిధానాన్ని అవమానపరిచారంటూ పోలీస్ కేసు నమోదైంది. ఈ వివాదం నడుస్తూండగానే వేణుపై దాడిజరిగింది. ఆ దాడిపై అంతటా నిరసనలు, వేణుకు సోషల్ మీడియాలో కొందరు సినీ పెద్దల నుంచి సామాన్యుల వరకూ సమర్థనలు వెలువడ్డాయి. ఈ వ్యవహారంలో వేణుపై దాడిచేశారని భావిస్తున్న కొందరు వ్యక్తులపై కూడా కేసు నమోదైంది.
* 2014 అక్టోబరు 30న ప్రసారమైన జబర్దస్త్ కార్యక్రమంలో బ్రాహ్మణ పాత్రలతో మద్యం సేవిస్తున్నట్టుగా చూపిన సన్నివేశాలు కూడా వివాదాస్పదమయ్యాయి. తిమ్మాపూర్‌కు చెందిన కేతిరెడ్డి అంజిరెడ్డి ఈ విషయంపై కోర్టులో కేసు వేయడంతో కోర్టు సదరు లఘుహాస్యనాటికలో పాల్గొన్న నటులపై, న్యాయనిర్ణేతలపై కేసు నమోదుచేసి విచారించాలని కోర్టు ఆదేశించింది.

## మూలాలు

## ఇతర లింకులు

* ఫేస్‌బుక్ లో జబర్దస్త్ (హాస్య ప్రదర్శన)
* జబర్దస్త్'s channel యూట్యూబ్లో
* Wonders Venu – Jabardasth
*